
REZUMAT 


Prietenia care s-a stabilit între György Ligeti si György Kurtág se oglindește în dialogurile 
muzicale, în comunicările interartistice, în eseuri aniversare, pe care și le dedică reciproc și 
stau ca mărturii în contextul istoriei muzicii universale. Din climatul muzical maghiar, cele 
două personalități ne apar ca două caractere opuse. „L-am urmat pe Ligeti toată viața, fără 
să îl copiez"!, mărturisește Kurtág. Cu toate că preocupările celor doi au fost similare 
(întemeierea operei muzicale pe tradiţia istoriei, atenţia acordată limbii și limbajului, aluziile 
muzicale și dialogurile interartistice), perspectiva estetică a fiecăruia diferă fundamental. 
Abordarea poeziilor lui Friedrich Hölderlin, prin Trei fantezii după Friedrich Hölderlin de 
Ligeti si Hólderlin-Gesünge, op. 35 de Kurtág, ne oferă o perspectivă paralelă între ars poetica 
specifică ambilor compozitori. 


Cuvinte cheie: György Ligeti, György Kurtág, Friedrich Hölderlin, Trei fantezii după Friedrich 
Hölderlin de György Ligeti, Hólderlin-Gesünge, op. 35 de György Kurtág 


1 Gyórgy Kurtág, Three Interviews and Ligeti Hommages, ed. Bálint András Varga, University of Rochester 
Press, 2009, p. 155. 

Incursiune în recepţia lui Friedrich Hölderlin 


Recepţia operei poetului Friedrich Hólderlin (1770-1843), contemporan cu 
Beethoven, Schiller, Hegel, a avut un parcurs sinuos, datorat, pe de o parte, 
parcursului biografic de „geniu neînțeles”, care a sfârșit izolat timp de treizeci si 
şase de ani, luptându-se cu schizofrenia, şi, pe de altă parte, capacității 
pătrunzătoare de abstracţie a operei sale, care nu se lasă descifrată cu ușurință. 
Afilierea lui Hólderlin la Antichitatea Greacă, împletită cu teologia reformată, 
simpatia cu Revoluţia Franceză, stau de multe ori ca substraturi semantice ale 
imaginilor poetice inspirate din natură. 

Problematizarea limbajului, reabilitarea aforismului literar după Primul 
Război Mondial, prin reconsiderarea unor scriitori precum Karl Kraus, 
Franz Kafka, Robert Musil, esentializarea limbajului, ca un act voit, conștient, chiar 
necesar, au readus opera lui Hólderlin in cercurile literare si filosofice, nu ca 
simptom al schizofreniei degradante, ci ca o operá in care fragmentarul a lásat loc 
unui mod mai puternic de expresie, consecinţă a disolutiei lingvistice — tácerea.! 

În timpul celui de Al Doilea Război Mondial, Hölderlin a fost adus din nou 
în lumina reflectoarelor, însă sub o cu totul altă interpretare. Imnurile lui Hólderlin 
despre Vaterland (patria mamă) au devenit embleme nationale ale Regimului 
National Socialist? pentru ca, după război, Hólderlin să fie asociat, din perspectiva 
spiritului sáu rebel (a fost excomunicat din cercul clerical) cu spiritul 
revoluţionar.» Cel care a reabilitat numele lui Hölderlin, în cercul intelectualilor de 
după al Doilea Război Mondial, a fost esteticianul și filosoful Theodor Wiesegrund 
Adorno, în analiza Parataxă: Despre poezia târzie a lui Hölderlin [Parataxis: on 
Holderlin's Late Poetry].+ Paralelele pe care le-au trasat întâi Adorno, apoi Pierre 
Bertaux, între poezia lui Hólderlin si muzică au condus la popularizarea operei lui 
Hölderlin în rândul cercului de compozitori de la Darmstadt. 

În analiza sa literară, Adorno, de la care a pornit celebra descriere a lui 
Hölderlin ca „maestru al gestului lingvistic intermitent"5, se opreşte asupra 
modalităţii de constituire a formei poetice, pe care o asociază cu forma muzicală: 
„O articulaţie în termeni de mişcare, de unităţi discrete, contrastante în cadrul unei 
unități. O formă subcutanată, o formă compusă literalmente ca în muzică, s-a 
conturat la Hölderlin, dedesubtul formei arhitectonice la care el a aderat in mod 


1 Juliana Hodkinson, „Aphorisms, fragments and paratactic synthesis: Hölderlin references and 
compositional style in György Kurtág's ...quasi una fantasia...”, in: Musik & Forskning 29, Copenhaga, 
2004, p. 28. 

? Ministerul Culturii a publicat chiar o editie dedicatá special soldatilor de pe front, care a cuprins 
Imnurile sale, așa-numitele Vaterländische Gesänge [Cântece patriotice]. 

3 Pierre Bertaux, Hólderlin und die Franzósische Revolution, Editura Suhrkamp, Frankfurt am Main, 1969. 

+ Studiul a fost prezentat la Societatea Hölderlin din Berlin în 1963, si publicat in anul următor în 
Die Neue Rundschau, nr. 75/1, pp. 15-46. 

5 Theodor Wiesegrund Adorno, Parataxis. On Hónderlin's Late Poetry, în: Notes to Literature, vol. 2, 
ed. Rolf Tiedemann, trad. Shierry Weber Nicholsen, p. 119. 

deliberat."! Prin aceasta, Adorno stabileşte caracterul discursiv-asociativ al formei 
poeziei lui Hólderlin. Calitatea discretă, fragmentară, a structurii poemelor lui 
Holderlin a fost asociată, mai târziu, de Bertaux, cu muzica lui Webern. Bertaux 
merge mai departe însă cu paralela, găsind un alt numitor comun între Hólderlin si 
muzica lui Webern: liniștea, tăcerea. 

O nouă turnurá în recepţia operei lui Hólderlin a avut loc odată cu 
reeditarea critică a operei sale, începând cu anul 1975, de Dietrich Eberhard Sattler, 
un autodidact pasionat, care, îmbinând devotamentul său față de opera poetică a 
lui Hólderlin cu talentul de artist plastic, a redat opera lui Hólderlin, pornind de la 
reinterpretarea surselor primare. Ediţia lui Sattler se deosebeşte de cea 
precedentă, realizată de Friedrich Beif$ner, prin abordarea sa artistică, în care 
manuscrisele-autograf sunt percepute în sine ca o operă grăitoare, în care Sattler 
descoperă intenţia creatoare, de multe ori nedusă la bun sfârşit, fără a încerca 
finalizarea poemelor incomplete. Caracterul eliptic al poeziilor lui Hólderlin pare 
uneori a fi datorat unei imperfecte descifrări a manuscrisului, însă alteori ilustrează 
golurile rămase neumplute în pagină, care lasă loc de interpretări multiple. 


Trei fantezii după Hölderlin de György Ligeti 


Ca reprezentant de seamă al avangardei postbelice, al cărei nucleu 
spiritual era întruchipat de Școala de la Darmstadt, Ligeti se alătură curentelor 
emanate de elita componistică. Perspectiva sa diferă de cea a compozitorilor 
generaţiei sale, prin constanta si productiva critică față de elementele inovatoare si 
prin păstrarea, pe termen lung, a preocupărilor personale. 

Compus în anul 1982, ciclul Trei fantezii după Friedrich Hölderlin este o 
sinteză, în care inovațiile componistice, textura polifonică imitativă (care, in 
lucrările de mai mare anvergură au condus către tehnica de micropolifonie), stilul 
meccanico sunt puse în slujba expresivitátii textului literar. „Cele trei fantezii după 
Friedrich Hólderlin sunt emotionale, «onomatopeice», supradezvoltate, piese 
pentru 16 voci (nu micropolifonice!)."? este descrierea sumară pe care o face Ligeti 
ciclului, accentul fiind pus, așadar, pe strânsa relaţie, pe care o are muzica față de 
textul literar. 

Piesele au la bază trei poeme de Hölderlin (Hälfte des Lebens, Wenn aus der 
Ferne... şi Abendphantasie), însă textul literar nu este preluat în întregime, ci selectiv, 


1 ,[.] an articulation in terms of movements, of discrete contrasting units within a unity. 
A subcutaneous form, a form literally composed as in music, took shape within Hólderlin beneath the 
architectonic form to which he deliberately submitted." În: Theodor Wiesegrund Adorno, Parataxis. 
On Hoónderlin's Late Poetry, în: Notes to Literature, vol. 2, ed. Rolf Tiedemann, trad. Shierry Weber 
Nicholsen, p. 130. 
http://www.allmusic.com/composition/drei-phantasien-nach-friedrich-hYC3%B6lderlin-for-16-voices- 
mc0002422437 (25 aprilie 2016). 

de multe ori pentru a atinge un grad mai înalt de generalitate în ideea poetică. 
Dacă în prima piesă (Hălfte des Lebens) Ligeti renunță doar la două versuri, în a 
doua fantezie (Wenn aus der Ferne...), ne este prezentată o variantă fragmentară a 
textului, în care, din dimensiunea considerabilă a poemului, sunt extrase câteva 
momente-cheie, în scopul păstrării ambianţei generale de despărțire amoroasă. 
Cea mai drastică eludare are loc în Abendphantasie, a treia piesă, unde Ligeti 
renunță la prima jumătate a poemului, în care Hólderlin prezintă viaţa socială a 
țăranilor, a marinarilor si dificultatea eului liric de integrare în forfota cotidiană, 
însă păstrează strofele, care prezintă tabloul idilic de seară al naturii, názuinta 
eului liric însingurat la ideal, care se pierde ca printr-un vis. 

O eliminare a textului literar din considerente estetice are loc în prima 
parte, în Hălfte des Lebens, unde Ligeti renunţă la două versuri. Cele două strofe ale 
poemului reprezintă cele două „jumătăţi ale vieții”, două jumătăţi antitetice, atât în 
privinţa conţinutului (tabloul viu, colorat al naturii, opus peisajului inert, 
monocrom), cât și în privința perspectivei eului liric (depărtarea contemplativă din 
prima strofă este brusc transformată în întrebări retorice, deznădăjduite). Versurile 
eliminate de Ligeti se află la finalul primei strofe, respectiv înainte de punctul 
culminant al poemului de la începutul strofei a doua. 


Hălfte des Lebens La jumătatea vieții 

Mit gelben Birnen hànget Galben de-atátea pere 
Und voll mit wilden Rosen Plin de máciesi se-apleacá 
Das Land in den See, Tármul peste lac. 

Ihr holden Schwâne, Dulci lebede-si scufundá 
Und trunken von Küssen Ametite de sáruturi 
(Tunkt ihr das Haupt (Capetele 

Ins heilignüchterne Wasser.) Ín sfánt cumpátul apei.) 
Weh mir, wo nehm' ich, wenn Vai, mie! Flori de unde 
Es Winter ist, die Blumen, und wo Sá iau in pliná iarná, 
Den Sonnenschein, De unde lumina soarelui 
Und Schatten der Erde? Si umbrele pámántului? 
Die Mauern stehn Zidurile stau 

Sprachlos und kalt, im Winde Tácute, reci, în vânt. 
Klirren die Fahnen. Zornáie cocosii de tablă. 


(Traducere: Corneliu Balla) 


Dincolo de perspectiva retoricá, in care momentul muzical din punctul 
culminant al poemului (, Vai, mie!") isi gáseste o urmare fárá , recul" in lipsa celor 
douá versuri, atragem atentia asupra eliminárii unei sintagme specifice operei lui 
Hólderlin: heilignüchterne Wasser („sfânt cumpátul apei”). În dramaturgia poetică, 

prin această sintagmă substratul semantic dorit de Hölderlin este tăinuit — limba, 
simbolizată prin lebede, se scaldă în ape sacre. Tabloul naturii vii (culorile, apa, 
pământul, lebedele) este opus imaginii statice de iarnă. Însă mai disonantă este 
poziţia eului poetic în cele două tablouri. Dacă în prima strofă, natura este 
admirată din depărtare, în toată splendoarea sa, în strofa a doua, absenţa vieții, 
monotonia cromatică sunt expuse din perspectiva descurajată a eului liric. 
În analiza realizată de Adorno, acest poem este revelator pentru procedeul 
parataxei — o tehnică literară de juxtapunere asociativă. În acest caz, parataxa este 
realizată la nivelul macrostructurii: prima strofă se află în relație paratactică față de 
a doua strofă, deoarece nu există nici un punct de trecere de la tabloul descriptiv, 
impersonal, al primei strofe, la apariția bruscă, deznădăjduită a eului poetic, în a 
doua strofă. În această construcţie, Adorno observă „calitatea anticlasicistică, 
rebeliunea împotriva armoniei. Ceea ce este aliniat sub formă de secvenţă, lipsit de 
continuitate, este tot atât de abrupt, pe cât este de cursiv. Meditatia își găseşte locul 
între ceea ce este mediat, în loc să fie mijlocită. [...] o nevoie inerentă pentru opusul 


H1 


sáu. 


Excurs interpretativ. Friedrich Hólderlin si Paul Celan 


Paralela făcută de filologul germanist Rolf Stelbmann între Hălfte des Lebens 
de Hólderlin si Tübingen, Jünner de Celan, prezintă concordante la nivelul structurii 
formale, însă si la nivel de corespondențe terminologice, ca o interpretare făcută de 
Paul Celan, în versuri, a poemului lui Hólderlin. Paralela dintre cele două poeme 
începe odată cu titlul: oraşul Tübingen, orașul în care Hölderlin s-a autoexilat, 
în casa tâmplarului Ernst Zimmer, de pe malul Neckar-ului; si Jänner, forma 
populară a lunii ianuarie, care face aluzie la tabloul de iarnă din poemul Hälfte des 
Lebens. Paralelele din poemul lui Celan cu Hölderlin continuă prin apariția 
cuvântului „Holderlintiirme”, chiar si prin citate din Hölderlin. Cele două citate 
din poezia lui Celan - pe de o parte „ein / Rătsel ist Rein- / entsprungenes" si, pe 
de altă parte, „Pallaksch. Pallaksch.” — reprezintă două trimiteri directe la poetul 
german. Primul citat provine din poezia Der Rhein, un imn închinat Rinului, unde 
stilul literar romantic se prezintă cu abudentá de imagini. Al doilea citat, pus de 
Celan la finalul poemului, ca un moto, între paranteze, reprezină o imagine a unui 
Holderlin deja bolnav, care, în singurătatea sa, imaginează asociativ sensuri unor 
cuvinte inexistente. 


1 „its anticlassicistic quality, its rebellion against harmony. What is lined up in sequence, unconnected, 
is as harsh as it is flowing. The meditation is set within what is mediated instead of bridging it. [...] an 
inherend need for its opposite.", în: Theodor Wiesegrund Adorno, Parataxis. On Hónderlin's Late 
Poetry, in: Notes to Literature, vol. 2, ed. Rolf Tiedemann, trad. Shierry Weber Nicholsen, p. 133. 

Paul Celan: Tübingen, Jünner 


Kăme, Zur Blindheit iiber- 

káme ein Mensch, redete Augen. 

káme ein Mensch zur Welt, heute, Ihre — »ein 

mit Rátsel ist Rein- 

dem Lichtbart der entsprungenes« —, ihre 
Patriarchen: er dürfte, Erinnerung an 

spráche er von dieser schwimmende Hólderlintürme, 
Zeit, er móven- 
dürfte umschwirrt. 

nur lallen und lallen 

immer-, immer- Besuche ertrunkener Schreiner bei 
zuzu. diesen 

(»Pallaksch. Pallaksch«) tauchenden Worten: 


Pornind de la analogia semanticá, analiza lui Rolf Stelbmann ne dezváluie 
cele douá poeme din prisma problemei limbajului. Imaginea zidurilor neclintite, 
„fără grai si reci", opusă prin procedeul de parataxá, steagurilor fluturânde în vânt, 
este transpusă în poemul de Celan, unde are loc un procedeu de dezmembrare 
poetică a limbii prin repetiţii, iniţial, retorice, apoi mecanice, până la punctul 
culminant, Pallaksch. Pallaksch!. Ultimul vers, format din repetarea cuvântului 
Pallaksch, un cuvânt, al cărui înţeles nimeni nu a reușit să îl descifreze, inventat de 
Hölderlin în perioada sa de nebunie, este pus între paranteze, asemenea unui moto 
al întregului poem, care, în ultimă instanţă, sustine ideea exprimată de Hólderlin în 
scrisoarea către Susette Gontard, că limba, ca mijloc de comunicare, este „ein 
großes Überfluss” („un mare exces”).2 Cele două perspective ale limbii ilustrate în 
poezia lui Hölderlin — cuvinte ,tácute", „lipsite de grai”, pe de o parte, si cuvintele 
frivole, vulnerabile la bătaia vântului, pe de altă parte, sunt descrise de Paul W. 
Maloney ca „o parodie sinistră a limbii”, transpusă în exemplu concret, de la 
retorică, la nonsens, de Celan. 


Plăcerea de a explora substraturile fonetice ale limbii a fost cultivată atât 
de cei doi poeti, cât si de Ligeti.+ Cele Trei fantezii după Friedrich Hólderlin sunt scrise 


1 Pallaksch este un cuvânt, al cărui înțeles nimeni nu a reușit să îl descifreze, inventat de Hólderlin în 
perioada sa de nebunie. După ce a părăsit azilul, Hólderlin a trăit tot restul vieții (din 1807 până în 
1943) în casa tâmplarului Ernst Friedrich Zimmer, denumită apoi Turnul lui Hólderlin. 

2 Roman Jakobson, Selected Writings. Poetry of Grammar and Grammar of Poetry, volumul III, Editura 
Mouton, Haga, Paris, New York, 1981, p. 437. 

3 „eine grausame Parodie der Sprache" în: Rolf Stelbmann, „«Zur Blindheit über-redete Augen» Hólderlins 
Hälfte des Lebens mit Celans Tübingen, Jänner als poetologisches Gedicht gelesen", în: Jahrbuch der 
Deutschlen Schillergesellschaft, ed. Wilfried Barner, Walter Müller-Seidel, Ulrich Ott, vol. 36, ed. Alfred 
Króner, Stuttgart, 1992, p. 223. 

4 În Artikulation (1958), procesul de comunicare stă ca punct de plecare pentru sunetele emise electronic. 

într-un contrapunct dens, orientat după momentele cheie ale textului. În prima 
fantezie, muzica porneşte în canon dublu, de la vocile superioare ale corului, 
înspre vocile inferioare. Asemenea madrigalului renascentist, fiecare nou vers 
continuă cu un alt parcurs melodic, fiind urmat, în canon, de vocile alăturate. 
O cezură mică apare la apariţia lebedelor, Ihr holden Schwäne (Voi, lebede gratioase) — 
este posibil ca, prin această cezurá, Ligeti să atragă atenția asupra simbolului 
lebedei, care la Hölderlin este asociat cu limbajul. Aici, țesătura contrapuncticá este 
reluată, în mișcare leggiero, sugerând mișcarea gratioasá a lebedei, pornind de data 
aceasta de la vocile de alto, înspre sopran, acumulându-se până la finalul strofei 
întâi într-un punct culminant fff tutta la forza. Wie ein Schrei, jedoch in genauer 
Tonhóhe (Ca un strigăt, totuși cu înălțimi determinate). Renuntarea lui Ligeti la 
ultimele două versuri din strofa întâi ar putea avea, pe de o parte, rolul de a păstra 
ca punct culminant, între cele două strofe, abundența metaforei Und trunken von 
Küssen (Si îmbătate de săruturi). Însă pentru Hólderlin, cele două versuri sunt 
importante, în dramaturgia poemului, prin apariția expresiei heiligniichterne Wasser 
(apă sacră, sobră): simbolul lebedei la Hólderlin, limba, limbajul, care se scladă în 
ape sfintite, într-o zonă ancestrală, mitică, de nepátruns, este, așadar, lăsat la o 
parte de Ligeti. Să fie, oare, această omisiune un gest de desacralizare a limbajului? 

Dacă în strofa întâi textura muzicală este construită ca o continuă reluare 
contrapunctic-imitativă, de cele mai multe ori în canon dublu, a câtorva sintagme 
din versuri, în strofa a doua, parcursul muzical nu mai este atât de unitar. Tesátura 
polifonică lasă loc momentelor izoritmice, cu puternic accent madrigalesc, ca o 
efuziune a apariţiei eului liric. Aici, Ligeti opune paratactic sintaxa polifonică, 
imitativă, unitară din prima strofă, cu abordarea muzicală a textului după 
principiul de Wortmalerei sau wordpainting. Textul „umbrele pământului” este 
intonat în registrul grav al bașilor, „Zidurile stau (drept)” este atacat în fff tutta la 
forza, resoluto, cu scurte respiratii între sunete, unde din unison se desface o cvintá 
perfectă în registrul acut. În ultimele versuri, accentul muzical cade pe cuvântul 
Winde (Vântul). Acumularea în stilul meccanico (acumularea de sunete, micile 
variații ritmice, care dau naștere poliritmiilor) ajunge să transforme fonetic chiar si 
cuvântul în sine — Ligeti notează allmählich von legato zu non legato übergehen, dabei 
vom Vokal „e“ zu einem neutralen Vokal (treptat treceţi de la legato la non legato, totodată 
[treceti] de la vocala „e” la o vocală neutră) şi, mai apoi, Vom neutralen Vokal allmühlich 
zu „he-he-he“ (De la vocala neutră, treptat, la „he-he-he”), urmând transformarea 
finală, dann zu „ke-ke-ke” iibergehen. Non legato deutlich artikulieren. (Apoi se trece la 
„ke-ke-ke”. Non legato articulat clar). În acest fel, cuvântul Winde este transformat, 
prin peroratie de tip meccanico, pentru a fi pregătit următorul cuvânt, klirren. 
Parataxa dintre zidurile neclintite si steagurile în bătaia vântului — respectiv dintre 


Aventures (1962) si Nouvelles Aventures (1964) întreprind un excurs cutezător în zona metalingvistică, a 
unei limbi sintetice. Pasiunea lui Ligeti de a crea lumi imaginare a dat naștere anti-operei Le Grande 
Macabre (1974-1977, rev. 1996), plasată în Breughelland, la sfârşitul lumii. 

două perspective asupra limbii: limba pietrificată, care nu se lasă modelată, si 
cuvintele aruncate în vânt, după principiul verba volant —, este sugestiv ilustrată de 
Ligeti prin tehnici specifice madrigalului renascentist. 

În Wenn aus der Ferne, Ligeti face o selecţie apreciabilă din cele treisprezece 
strofe ale poemului, grupând rezultatul în trei imagini poetice, unite prin muzică: 
aşteptarea nostalgică a iubitei, imaginea naturii, tristețea resemnată, consolatoare. 
Pentru a ilustra ideea poetică a versurilor, compozitorul folosește o tehnică de 
superpozitie a vocilor, demarcatá atât ca ritm (duratele mari, asociate cu ideea de 
bază se opune parcursului ritmic în durate mai mici), cât și ca registru (registrul 
grav este reprezentat de cuvintele-cheie, în timp ce în registrul acut versurile se 
desfășoară nealterat). Astfel, primul tablou este marcat de cuvintele [wir] erwarten; 
entsetzliche und dunkle Zeit; [wir uns] gefunden (aşteptăm; răstimpul îngrozitor, 
întunecat; revedere). Peste acest fundament frugal, se desfășoară versurile Wenn aus 
der Ferne, da wir geschieden sind, ich dir noch kennbar bin (Dacă din depărtare, întrucât 
suntem despărțiți, îți mai sunt cunoscut). În timp ce vocile superioare ale corului 
prezintă planul acțiunii concrete a eului poetic, care speră la reîntâlnirea iubitei 
sale, vocile inferioare rezumă, rázlet, punctul nodal al acţiunii. Ni se dezvăluie, 
astfel, o încrengătură de sensuri, care pun acțiunea poetică în reflexe schimbătoare 
de lumină. O răbufnire în amintirile eului liric deschide peisajul naturii: War's 
Friihling? War's Sommer? (Era primăvară? Era vară?). Imaginea păsărilor, a plantelor, 
vin să contrasteze cu melancolia eului poetic. Compozitorul foloseşte tabloul 
naturii, pentru a introduce contrastul și în muzică. Parcursul melodios din prima 
parte a piesei este opus pregnantei ritmice de tip meccanico, păstrând, însă, 
imitatiile canonice. Odată cu revenirea la amintirea întâlnirilor cu iubita sa, eul liric 
se întoarce la suspinul dureros, resemnat, al despărțirii: Ach! Wehe mir! Es waren 
schóne Zeiten, aber traurige Dümmerung folgte nachher (Vai, mie! Erau vremuri frumoase, 
dar au urmat amurguri triste). La fel si muzica, renunțând la contrastul ritmic, 
alunecă treptat într-un discurs polifonic-imitativ intretesut, diluat, finalizat pe 
suspinul prelungit Ah! Introspecţiile eului liric sunt exprimate muzical prin 
țesătura deasă canonică, în stretto. Trei sunt opririle izoritmice, când pronunția 
textului literar să transpară prin polifonia imitativă: primul moment este la da wir 
uns ge-(fun...) [fiindcă ne-am re-(gă...)], o „regăsire” plină de incertitudine, intonată 
de jumătate din vocile bărbătești, unde pe ultima silabă a textului încă neterminat, 
(-fun...)|(gá...)], revin valurile canonului; al doilea moment este saltul pe care îl face 
textul la tema naturii — War's Frühling? War es Sommer? [A fost primăvară? A fost 
vară?], un punct important în cadrul formei; al treilea moment este ultima descriere 
a mediului înconjurător (hoher Alleen [înaltelor alei]), unde, dintre toate vocile, una 
singură termină de pronunţat cuvântul Alleen, celelalte rostesc doar prima silabă, 
All, rezultând o modificare semantică semnificativă a textulului literar, în hoher All 
(înaltului tot), o desprindere de spaţiul naturii lumești în transcendenta universală. 

Spre deosebire de primele două piese, unde introspectiile eului liric, 
asociate sub formă de parataxă cu tablouri ale naturii, domină discursul muzical 

prin concatenări canonice fugate, in Abendphantasie (Fantezie de seară) predominanta 
imaginilor din natură generează un discurs muzical euforic, exuberant, abundent. 
Aici, tehnicile renascentiste de accentuare a textului literar dau naştere la o formă 
discursivă, în care fiecare nouă idee poetică își găseşte o corespondenţă muzicală 
plastică. Maestoso — Più mosso, agitato — ancora più mosso, molto ritmico, 
tünzerisch-exaltiert — sub. Lento — sub. Più mosso, agitato con fuoco — Hymnisch-grandios 
— Quasi eco sunt corespondentele afective si de tempo pentru segmentele formei in 
ultima piesá a ciclului. 

Atacurile vocilor vin sá dea glas textului literar, insá rolul lor principal este 
mai cu seamá transfigurarea timbralá, mobilitatea dinamicá, fluctuatia densitátii, 
jocul registrelor. Fiecare nouă sintagmă își modifică structura timbralá, prin intrări 
sau ieşiri succesive, uneori chiar si pe fiecare silabă, ale celor şaisprezece voci. 
Dacă textul Blühet ein Frühling auf! este descris muzical printr-o ságetare din 
registrul grav, în cel acut, unzühlig blühn die Rosen este expus, în imitație stretto, 
păstrând același profil de registre, din grav, înspre acut. Configuratiile izoritmice 
de tipul Klangfarbenkomposition alternează cu scurte tronsoane canonice, în strânsă 
legătură cu conţinutul semantic al textului. Precum în celelalte două fantezii, nu 
lipseşte nici aici momentul de tip meccanico, prin valorificarea fonetică, prin 
repetiție imitativă, a cuvântului purpurne (purpuriu). Finalul Fanteziei de seară — 
Friedlich und heiter ist dann das Alter (Paşnică si senină este apoi bătrânețea) — este 
ilustrat prin douá caractere muzicale contrastante, ca un comentariu muzical, 
menit să persifleze vârsta senectutii. Caracterul Hymnisch-grandios, in care rásuná 
adjectivele „pașnică si senină”, în fff tutta forza, este opus gestului de retragere 
Quasi eco, in pp tenuto, când este intonat substantivul, „bătrâneţea”, căruia îi sunt 
atribuite adjectivele tocmai articulate. Atitudinea ironică a muzicii față de această 
asociere este sugerată de intonarea ultimei silabe a cuvântului heiter (senin) în 
pp falsetto, în registrul acut al vocilor de bas, o întrerupere subită a caracterului 
Hymnisch-grandios, continuată în pp, într-o linistire treptată, până la finalul morendo 
poco a poco al niente. 


Hoólderlin-Gesánge op. 35, de György Kurtág 


Parataxa, ca procedeu organizator de formă, a fost descrisă şi de alți 
cercetători pentru creaţia lui Kurtág, însă la nivelul formei muzicale, pentru creații 
pur instrumentale.! Cizelarea detaliului, gândirea asociativă, fascinația pentru 
fragmentar, ni-l prezintă, de această dată pe Kurtág, ca „maestru al gestului 
intermitent”. Caracterul discontinuu al muzicii sale, în care continuitatea este 


1 Juliana Hodkinson, „Aphorisms, fragments and paratactic synthesis: Hölderlin references and 
compositional style in György Kurtág's ...quasi una fantasia...", in: Musik & Forskning 29, Copenhaga, 
2004, p. 31. 

rezolvată metaforic, prin asociaţii inedite, porneşte adesea de la inspiratii 
fragmentare. Fascinaţia lui Kurtág pentru fragmentul literar şi-a găsit expresia 
muzicală în Attila Jozsef-Toredekek, op. 20 (1981) si in Kafka-Fragmente, op. 24 
(1985-1987). Libertatea de interpretare, pe care o oferă fragmentul, ca produs brut, 
încă neprelucrat, este un teritoriu captivant pentru compozitor: „[Fragmentul] este 
exact opusul lui «nou-nout». Fie ştiu exact ceea ce doresc, fie nu am nici o idee, 
până la punctul în care nici măcar nu găsesc cuvinte ca să îl descriu. Îmi oferă 
libertatea de care am nevoie, ca să îl pun pe muzică: pot să încerc și să găsesc, sau 
să adaug”!. În Hălderlin-Gesânge, op. 35 pentru bariton solo, textele literare sunt 
fragmente (Friedrich Hölderlin: An..., Friedrich Hölderlin: Im Walde şi Friedrich 
Hölderlin: Gestalt und Geist) şi poeme târzii din ultima perioadă a lui Hölderlin 
(Friedrich Hălderlin: An Zimmern si Friedrich Holderlin: Der Spaziergang). Ultima piesă 
a ciclului este un surprinzător excurs către poezia secolului al XX-lea — Paul Celan: 
Tübingen, Jünner, este dedicată lui Robert Klein, istoric de artă, estetician, cu care 
Kurtág a legat o profundă prietenie încă din adolescenţă, în Banat. 

Spre deosebire de ciclul coral al lui Ligeti, unde cele trei poeme alese 
acoperă trei aspecte diferite ale creaţiei lui Hólderlin (preocuparea poetului pentru 
limbaj, pierderea „eternei iubiri” si izolarea față de lumea înconjurătoare), în 
Holderlin-Gesănge textul literar se intersectează, în majoritatea pieselor, la o singură 
temă, comună atât lui Holderlin, cât și lui Kurtăg: dificultatea, până la 
imposibilitate, a expresiei în actul creator. În piesa de deschidere a ciclului 
Hólderlin-Gesánge, eul poetic, copleşit de sentimente, este neputincios în fata 
cuvintelor — dorința de a transforma gândurile în cânt, i se înfățișează ca lacrimi. 
Astfel, Elysium, primul cuvânt al fragmentului An..., rămâne un cuvânt-cheie, care 
trădează lipsurile, incapacitatea eului liric de a exprima suferința pierderii 
Diotimei, denumirea lui Hölderlin pentru a sa „iubită nemuritoare”: Singen möchte 
ich von dir, aber nur Trünen (Doresc să te cânt, însă doar lacrimi). În piesa a doua, 
Im Walde, limba este privită ca mijloc insuficient de exprimare, o putere zeiascá 
dăruită arbitrar omului, o armă cu două tăișuri, care îl poate pierde, însă si împlini. 
Scopul ultim pentru beneficiul oferit de zei, folosirea limbii, este descoperirea 
iubirii — creând, distrugând, si sfârșind, şi revenind (schaffend, zerstórend, und 
untergehend, und wiederkehrend). În Gestalt und Geist, expresia actului creator este un 
dialog neîntrerupt între spirit/continut si formă. Aventurarea în pandantul 
idee-formă aduce cu sine pericole, pe cât de ispititoare, pe atât de imprudente. 
Privirea „faţă în față” (von Angesicht zu Angesicht) a sufletului propriu este urmată 
neîndoielnic de pedeapsa divină — vei arde în flăcări (Du gehest in Flammen runter) — 
ca o învăţătură adusă de divinitate la îndrăzneala insolentă, de a pătrunde în 


1 “That it is the exact opposite of „spick and span". That either I know precisely what I want or I have 
no idea, to the extent that I cannot even find the word to describe it. It gives me the freedom I need to 
set it to music: I can try and find it or add to it.", in: Kurtág, Gyórgy, Three Interviews and Ligeti 
Hommages, ed. Bálint András Varga, University of Rochester Press, 2009, pp. 55-56. 

misterele facerii. 

Faţă de ciclul coral compus de Ligeti, in Hólderlin-Gesünge dificultatea 
expresiei mesajului poetic este dublată de distribuţia sonoră sumară, chiar austeră 
- un singur bariton -, care reduce drastic mijloacele de tehnică componisticá. 
Preferinta lui Kurtág pentru un număr relativ mic de interpreti este o caracteristică 
stilistică esenţială a creaţiei sale,! însă în contextul prezentării unei teme precum 
virtualitatea limbajului ca formă de expresie, față de ciclul coral al lui Ligeti, 
expresia muzicală este problematizată aprioric. În cazul monodiei neacompaniate, 
relația text-muzică este mult mai ancorată de cuvântul rostit, într-o asemenea 
măsură, încât compozitorul a susținut că anumite lieduri din ciclu ar trebui 
recitate, nu cântate.? 

Kurtág dedică prima piesă din ciclu lui Dietrich Eberhard Sattler, compusă 
pe un fragment, în care cuvintele sunt așezate în pagină despărțite de spatii 
inegale, locuri unde gândurile poetului încă nu au fost puse pe hârtie. „Am pus [pe 
muzică] un poem fragmentar de-al său [lui Hölderlin], în Hölderlin: An... Este un 
poem caracteristic de eliziune; eu trebuie să ghicesc ceea ce este lăsat la o parte si să 
îl transform în muzică.”3 În această mărturie, Kurtág recunoaște specificul 
fragmentar al poemului lui Hólderlin si explică felul în care a abordat structura 
fragmentară din punct de vedere muzical. Cele două planuri suprapuse, cel al ideii 
nescrise si cel al cuvântului scris, sunt redate în piesa lui Kurtág prin două 
modalităţi de atac diferite ale vocii: cuvântul cântat este echivalentul cuvântului 
scris, în vreme ce ideile nematerializate în cuvânt sunt redate prin melisme, cu 
figuratii intonate à bocca chiusa. 

În abordarea componisticá a fragmentarului, piesa Friedrich Hölderlin: An... 
redá ideea poeticá, precum D. E. Sattler, subliniind imaginea elipticá a poemului 
lui Hólderlin. Atât ediţia lui Sattler, cât si piesa lui Kurtág ilustrează, în sensul unei 
restituiri sensibile, ca într-o frescă, crâmpeie de sensuri, fără a aspira la sinteza de 
restaurator. Astfel, interpretările operei lui Hólderlin rămân, prin procedeul 
interpolatiei, deschise plurivalentei semantice. Deschiderea lui Kurtág față de 
diverse interpretári, fie acestea in muzicá, literaturá, sau chiar artá, isi gáseste 
sálasul in necontenita cáutare a unei reprezentári cinstite, fidele, sincere fatá de 
actul creator (în primul rând față de propria creaţie) si față de interpretarea 
operelor. Melismele din Friedrich Holderlin: An... sugerează căutarea a ceea ce 
Hölderlin a lăsat neterminat. Kurtág folosește aceeași expresie muzicală a 
melismelor în piesa Friedrich Hölderlin: An Zimmern, a patra piesă din ciclul 


1 Vezi Eszka Emlékzaj op. 12 pentru soprană si vioară, Attila József-Fragmente op. 20 pentru soprană solo, 
Kafka-Fragmente op. 24 petru soprană și vioară. 

? Gyórgy Kurtág, Three Interviews and Ligeti Hommages, ed. Bálint András Varga, University of Rochester 
Press, 2009, pp. 33-34. 

3 „I have, however, set a fragmentary poem of his in Hölderlin: An... It is a characteristic poem of elision; 
Ihave to divine that was left out and turn it into music", in: Kurtág, Gyórgy, Three Interviews and Ligeti 
Hommages, ed. Bálint András Varga, University of Rochester Press, 2009, p. 55. 

Hólderlin-Gesünge, unde, între versurile catrenului sunt intercalate melisme pe 
silabe prelungite din versurile din preajma lor, ca o meditaţie asupra intelesului 
acestora. Din acest joc, dintre melisme si textul cântat, răzbat două versuri, scoase 
în evidenţă prin melodica expansivă si prin lipsa interpolărilor cu melismele: 
Was hier wir sind, kann dort ein Gott ergünzen / Mit Harmonien und ewigem Lohn 
(Ce suntem noi aici, poate doar un Dumnezeu să întregească / Cu armonii şi veşnică 
răsplată). Prin extrapolare, melismele din Friedrich Holderlin: An... au rolul de 
„a întregi” fragmentul poetului. Corespondenta celor două piese este susținută de 
forma de atac bocca chiusa din incipitul piesei Friedrich Hólderlin: An Zimmern, 
asemenea tuturor melismelor intonate în Friedrich Hólderlin: An... 

Exemplul 1: György Kurtág, Hălderlin-Gesănge, op. 35, Friedrich Hölderlin: An..., m. 1-5 


Deviatia cátre literatura secolului al XX-lea din ultima piesá a ciclului 
Hólderlin-Gesünge, Paul Celan: Tübingen, Jänner, are rolul de a orienta interpretarea 
poeticii lui Hólderlin înspre dezintegrarea cuvântului, ca formă de expresie 
artistică. Samuel Beckett, fascinat de creaţia târzie a lui Hölderlin, pretuieste 
încercarea, bâjbâiala in ascunzișurile limbii şi, mai cu seamă, abandonul, 
recunoașterea înfrângerii. Triada „you must go on, I can't go on, I'll go on”! reflectă 
determinarea artistului de a persevera, constient fiind de futilitatea actului sáu, 
care se va pierde în tăcerea născută din excedentul unui limbaj uzat, banal. 


1 Nixon, Mark, „Beckett and Germany in the 1930s", în: A Companion to Samuel Beckett, ed. S. E. 
Gontarski, Blackwell Publishing, 2010, p. 139. 

Același tip de peroratie emfaticá o întâlnim si in Paul Celan: Tübingen, 
Jänner de Kurtág. Pornind de la lallen, lallen (cuvânt care exprimă, in limba 
germană, gânguritul bebelusilor, care, in contextul nostru literar sugerează 
originea și începuturile expresiei, ale limbajului), textul poetic ia o turnură 
degradantă, mecanică, de uzură, până la nonsensul cuvântului Pallaksch. În piesa 
lui Kurtág, cele două cuvinte, lallen si Pallaksch sunt puse în relaţie antiteticá. 
Caracterul cantabil, expresiv, precedat de apogiaturi ornamentale a cuvântului 
lallen se transformă în salturi hotărâte, din ce în ce mai exasperate, in iussersten Wut 
und Verzweiflung, ajungând cuvâtul Pallaksch, abia după o respiraţie innábusitá 
(gerüuschvoll, gleichsam erstickend einatmen). Repetitia nebunească a cuvântului 
Pallaksch, în ff beinahe briihlend, are un final cu totul neașteptat. Din prea-plinul 
nonsensului, în plin punct culminant de desfășurare a nebuniei, ultima intonare a 
sa are loc, într-un pianissimo, plötzlich, flüchtig, un moment care semnalează 
reducerea la tăcere, resemnarea. 


Creaţia lui Ligeti si a lui Kurtág prezintă două atitudini diferite față de 
opera lui Hólderlin. Dacă Ligeti a transformat poemele lui Hólderlin în fragmente, 
prin selecţia, pe alocuri drastică, Kurtág a preluat texte rămase sub formă de 
fragment. Atitudinea celor doi compozitori faţă de textul lui Hölderlin este, astfel, 
profund divergentă: în timp ce Ligeti uzează de textul literar în folosul 
construcțiilor muzicale complexe la şaisprezece voci si a expresivitátii 
madrigalistice, prin care cu greu rázbate efectiv si intelegerea efectivá la auditie a 
textului, Kurtág, prin compunerea liedurilor pentru un singur bariton, rămâne 
aproape de litera textului, care prinde, pe alocuri, un aspect de pseudo-intonatie 
recitată, înzestrând monodia cu oscilații de caracter, din care reiese interpretarea 
semantică a compozitorului. 

Pornind de la o construcţie de largă respiraţie, fanteziile lui Ligeti 
abordează procedeul parataxei din perspectiva corespondentelor dintre diverse 
secţiuni mari ale formei. În liedurile lui Kurtág, procedeul paratactic funcţionează, 
pe alocuri, de la cuvânt la cuvânt. În acest ultim caz, accentul cade pe 
expresivitatea microstructurilor si pe relationarea acestora imediată față de textul 
literar. 

Cu ajutorul analizei literare paralele, întreprinsă de Rolf Stelbmann, 
descoperim unul dintre punctele de intersecţie fundamentale între Ligeti si Kurtág 
- preocuparea pentru limbă și limbaj. Interesul lui Ligeti față de limbă și limbaj 
transpare si în cele Trei fantezii după Friedrich Hólderlin, prin extrapolări fonetice, 
polisemie şi eludare. Recunoastem cu ușurință „cravata strâmbă”, purtată cu 
încredere de Ligeti, însă această ambiantá estetică dezvăluie un întreg proces de 
consumare a limbii, între Hölderlin si Beckett sau Celan. Atenţia lui Kurtág asupra 
problematicii limbajului, ca formă de expresie artistică, este evidentă în fiecare 
dintre cele şase lieduri ale ciclului Hălderlin-Gesânge, culminând cu ultimul lied pe 
text de Paul Celan. Păstrarea textului literar și urmarea sa îndeaproape reflectă 

poziţia supusă a compozitorului față de sursa de inspiraţie. Aici, muzica vine să 
învăluie, în nuanţe felurite, semantica textului original. 

